Buat Sticker Dapur Sendiri, Boleh Selamat Dari Keluarkan Kos RM35!

Kadang-kadang ada juga terjadi kita tersalah ambil bahan masakan dek kerana bentuknya yang hampir sama. Tidak dinafikan agak sukar juga untuk kita membezakan antara garam dan gula, jintan manis dan jintan putih, susu tepung coklat anak dengan serbuk coklat dan  beberapa bahan lain yang ada di dapur jika tanpa kita merasanya terlebih dahulu.

Memang sekali pandang, kita rasa sudah yakin tapi jika tersalah lain pula jadinya. Untuk itu, daripada mengelakkan terus terjadi. Ada baiknya bekas bahan makanan tersebut dilebalkan dengan stiker. Selain memudahkan anda, dapat juga memberi gaya perletakkan bahan masakan di ruangan dapur lebih bergaya dan menarik.

Oleh itu, ketahui cara untuk melakukannya sebagai mana yang dikongsikan oleh Nadiah ini. Semoga perkongsian ilmu ini dapat memberi manfaat dan apa yang menariknya dapat juga  membantu anda selamat daripada mengeluarkan kos RM 35 untuk membeli label-label tersebut dipasaran. Jom semak!

Haritu saya ada survey nak print sticker dapur untuk label barang-barang kat dapur tu pun harga RM35. Jadi, kalau boleh berjimat kenapa tidak kan?

TAPI perlu sedikit kerajinan la nak buat benda ni.

Cara nak buat ni saya tengok dekat video orang putih haritu. Saja lah try. Bila menjadi kita pun excited nak share. Mungkin ramai pun dah tengok video tu. Ok takpa, untuk yang belum tengok boleh tengok kat post saya ni ya.

Ok cara boleh tengok kat video kat bawah ni ya:

Cara step by step :
1. Bukak microsoft WORD taip semua benda yang kita nak tulis label tu. Cari font cun-cun sikit. Saya guna font ‘Born Ready’.
2. Pastu print atas kertas biasa (bukan kertas licin).

3. Pastu potong ikut saiz yang anda nak, dan lekat dengan salotape.
4. Tekan sikit bagi rata salotape dengan kertas tadi.

5. Rendam label tadi dalam air paip. Tunggu sampai jadi bergulung label tu.

6. Then, ambik label tu, gosok bagi buang kertas dia dan tinggal tulisan saja dekat salotape tu.
7. Pastu, SIAP! Boleh dah lekat kat mana anda mahu

*update: Saya buat guna laser jet printer.
Kalau yang tak ada laser jet. Pakai sahaja printer biasa TETAPI selepas itu singgah kedai fotostat dan minta copy. Ini tricknya pada yang tak ada laserjet ye.

Ha pastu kita pun boleh berangan semua barang berlabel cantik kemas gitu.


Kejayaan Anak Bakal Terserlah, Jika Diberi Peluang Gilap Potensi Diri. Perkongsian Sukarelawan Ini Penuh Inspirasi

Setiap kesukaran hidup, mengajar kita menjadi seorang yang matang dan berdikari untuk menhadapi cabaran yang mendatang. Sebagaimana keperitan hidup anak ini, yang kehilangan ayah tercinta kala usianya masih kanak-kanak, ibu pula pemegang kad, orang kelainan upaya sehinggakan pernah dikenali sebagai anak nakal pada usia 10 tahun sudah berani tak pulang ke rumah serta tidak hadir sekolah berbulan-bulan lamanya.

Seperti yang selalu Kak Pah sebut di sini  anak-anak kami datang dari berbagai latar-belakang. Pernah kandas sekolah sebelum diambil bersama kami itu bukanlah perkara asing lagi.
Justeru itu, kami tidak mengharap banyak dari mereka. Dapat ke sekolah tanpa melanggar disiplin pun sudah cukup membanggakan kami.
Ada pihak rumah anak yatim yang apabila kes dirujuk kepada mereka , akan bertanya pegawai JKM “ budak ni berapa A ? “ . Sedangkan kami pula , menerima seadanya selagi dia bergelar anak yatim atau asnaf.

Dulu anak nakal
Hafiz,
Arwah ayahnya pernah terlantar akibat angin ahmar sebelum pergi. Dia sudah menjadi anak nakal yang selalu ponteng sekolah bahkan kadang-kadang tak balik ke rumah sejak usia 10 tahun.

Apabila ayah meninggal .. dia pernah berhenti sekolah selama berbulan-bulan. Dia dan ibunya yang juga pemegang kad OKU itu, tinggal dengan arwah datuk dan nenek.
Kami menerima amanah menjaganya ketika dia berumur 11 tahun, tak lama selepas arwah ayah menghembuskan nafas terakhir.
“ Tok wan ni kalau nampak kereta masuk ke lorong rumah Tok Wan ni … kereta duk hujung sana lagi , tok wan di sini, ketaq nak pengsan dah. Takut cikgu mai cari Tok wan
nak habaq apa pulak tentang Hafiz ni … “

Begitulah fobianya arwah datuknya yang Kak Pah kunjungi beberapa ketika sebelum meninggal dunia tahun lepas akibat kanser .

Setelah empat tahun berlalu

Moga kisah ini menjadi iktibar buat ibu bapa bahawa setiap anak itu, ada potensi diri yang harus digilap.


“Susah & Peritnya Isteri Nak Melahirkan Anak. Lelaki Power Macam Mana Pun, Belum Tentu Dapat Hadapi Proses Beranak Ni!

12 Januari haritu, merupakan detik paling bersejarah bagi aku; zuriat pertama aku dilahirkan ke alam muka bumi ini.
Orang yang paling aku utama untok apresiasi ini, sudah tentulah ibunya, merangkap isteri aku iaitu Ainnur Afiffah.
Sepanjang mengandung, terlalu banyak kali Ainnur kata dia takut sakit. Katanya, sejak kecil lagi dia dah takut nak beranak. Dan tempoh 9 bulan itu ibarat bom jangka yang menunggu saja kesakitan itu datang.
11 Januari, waktu kami check-up, Dr Norintan terkejut melihat air ketuban sudah makin sedikit.

“Kena induce macam ni. Tak boleh tunggu sampai 15 haribulan. Kalau boleh, beranak hari ni juga.”
Jujurnya, aku tak tahu induce tu mende. Aku fikir, induce tu nama lain bagi caesar. Jadi, aku dok fikir, alahai kesiannya Ainnur, kena bedah perut.
Kami pulang ke rumah, makan siap-siap, kemas yang apa yang patut, solat Zuhur, dan pergi semula ke hospital. Terus ke Labour Room.
Apabila proses Induce itu berlaku, baru aku tahu Induce tu apa. Diorang masukkan pil ubat dalam rahim, dan membantu bayi untok keluar daripada rahim itu.
Daripada jam 3 petang, sampailah 12 malam, tak keluar-keluar. Sepanjang waktu tu, Ainnur mengadu sakit yang amat, cuma boleh ditahan. Malam tu, Doktor suruh kami berjalan-jalan sekitar kawasan hospital.
Keluarga Ainnur daripada Batu Gajah dah lama tiba. Mak dan Abah serta adik-adik aku semua dah stanby sejak petang lagi. Pakcik dan makcik Ainnur pun datang dari Kajang.
Aku pula, kalau boleh, nak dia beranak haritu juga. Tarikh sedap, 11.1.2020. Namun begitu, jam 11 malam pun takda tanda-tanda anak nak keluar.
Hampir sejam berjalan, kesakitan Ainnur makin berkurang. Maka, kata aku, tak apalah, tunggu saja esok.
Esoknya, Doktor check, air ketuban dah nak kritikal. Doktor ambil keputusan, pecahkan air ketuban, lepas tu Induce kali kedua. Kali ni, Induce masukkan ubat air dalam tangan, dan effect nya lebih kuat berbanding pil.
Jam 11 pagi, Doktor dah masukkan cecair tu dalam tangan Ainnur. Ketuban pun dah dipecahkan.
Beberapa minit kemudian, Ainnur rasa sakit yang amat sangat kat perutnya. Berguling-guling, berpeluh-peluh dan tak mampu nak berbual lagi.
Kau bayangkan, sakit berguling dia tu, yang dinamakan sebagai contraction, berlaku selama 4 jam. Ini pun, ramai yang kata, agak kejap. Ada orang tu sampai 7 jam.
Waktu ni, memang habis semua ayat yang aku hapal, dibacakan kat telinga Ainnur. Doa Nabi Yunus dalam perut ikan tu, entah berapa ribu kali aku bacakan. Aku siap baca ayat-ayat baru sambil menjenguk ayat tersebut dari Internet.

Ainnur ditawarkan pelbagai ubat dan gas untok tahan sakit, tapi awalnya Ainnur menolak. Dah masuk jam 12.30, Ainnur minta untok dapatkan gas. Setiap kali sakit, tarik nafas kat satu tiub yang menghubungkan dengan satu tong gas.
Jam 2 petang, bukaan pintu dah 9cm. Normalnya, 10cm tu tanda untok melahirkan anak.
Nurse dah siap-siap barang. Diletakkan lampu, pekakas, ruang katil baby, tempat letak kaki Ainnur dan minta aku sign beberapa borang.
This is real shit, man. Kata aku dalam hati.
5 minit kemudian, Doktor datang balik, dia check guna jari dia. “Dah 10cm. Ok Ainnur, push. Letakkan dagu atas dada tiap kali nak push.
Doktor dah duduk depan antara celah kaki Ainnur.
Hanya Tuhan yang tahu bertapa seksanya Ainnur push push dan push. Aku tak sanggup tengok, tapi aku kena ada situ.
Aku tak boleh tulis bertapa gilanya situasi dalam labour room tu. Memang tak boleh. Ia ibarat sesebuah peperangan yang bermatian-matian dilakukan oleh dua-dua pihak.
Ainnur push dengan amat-amat-amat gila. Dia menangis, tapi tetap kuat untok tolak kandungan gunakan sepenuh kudrat yang ada. Sementelah, semua Nurse menjerit kata-kata semangat dan menolak perut Ainnur ke arah celah kakinya.
Aku pula, sambil ajar Ainnur dah tolakkan kepala dia ke dada, mengintai tengok kat celah kaki Ainnur.
Aku rasa nak menangis bila tengok ada seketul kepala berambut keluar daripada rahim dia. Aku jerit pada Ainnur ‘Sikit lagi! Sikit lagi!’ supaya dia percepatkan tolakan dia untok tubuh seterusnya.
Hampir 5minit Ainnur push setelah aku nampak kepala tersebut, dan Doktor pun terus jerit, ‘Alhamdulillah.’

Dia meletakkan sekujur tubuh kecil ke atas dada Ainnur. Senyap saja dan menutup mata. Debar gila aku waktu ni. Tapi debaran aku hilang apabila melihat dia membuka mata, tengok sekeliling, dan terus menangis.
Syukur. Terus keluar air mata jantan aku weh. Doktor hulur gunting suruh potong tali pusat dia pun menggigil aku dibuatnya.
Anak aku sudahpun selamat dilahirkan.

Kami disuruh keluar untok Doktor menjahit rahim Ainnur. Di luar, anak aku dibersihkan seringkas mungkin.
Nurse tu terus serahkan pada aku, ‘Encik boleh azan kat dia sekarang.’ Kagum lah aku kejap, sebab nurse tu Cina.
Aku azan dan lepas tu iqamat, hampir tak keluar suara. Menang tacink habis moment tu. Manusia kat tangan aku waktu tu, seolah ada magic, yang buatkan waktu tu, terus buatkan hidup aku ada hala tuju.
Habis azan, nurse bawa anak aku keluar pintu bilik labour. Mak, Abah dan Ibu mertua, adik-adik ipar dan adik-adik aku semuanya dah menanti. Itu yang aku share gambar ‘terujeee’ haritu. Memang moment 5 minit lepas beranak.

Maka itulah, dia. Aku dah jadi seorang ayah. Benda paling aku tak boleh lupa, bagaimana kesusahan dan keperitan isteri aku nak melahirkan anak ini. Memang amat perit.
Lelaki kata lelaki power macam mana pun, belum tentu lagi dapat hadapi proses nak beranak ni.
Terima kasih berbanyak, Ainnur. Lahirkan puteri yang akan menjadi kesayangan buat selama-lamanya ini.


“Wow Bahasa Dia, Mak-Mak Je Faham.” Amyra Rosli Kongsi Gelagat Anaqi Ajak ‘Chit-Chat’, Bikin Ramai Terhibur!

Anak-anak ni macam-macam karenah, itulah yang dikongsikan Pelakon dan pengacara, Amyra Rosli mengenai anak sulungnya, Aqeff Anaqi.

Dalam laman Instagramnya, isteri kesayangan Amar Baharin ini memuatnaik ‘perbualannya’ bersama anaknya yang kini sudah mencecah usia lima tahun.

Amyara mengakui terharu apabila anaknya Itu walaupun belum mahir menulis, tetapi tetap berusaha menulis meskipun pelbagai  abjad digunakan dan langsung tidak difahami apa yang ingin disampaikan.

“Anaqi belum pandai writing/typing but always ada effort nak chit chat dengan mommy while mommy shooting. Love you son,” kongsi Amyra Rosli menerusi kapsyennya.

Untuk rekod, Amyra dan Amar Baharin mendirikan rumah tangga pada November 2016 dan selain Anaqi, pasangan ini turut mempunyai seorang cahaya perempuan, Ayra Aryssa yang lebih setahun usianya.Perkongsian tersebut mendapat perhatian warganet. Ada yang memuji Amyra yang tetap melayani anaknya, tak kurang yang berkongsi pengalaman yang sama.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Isteri Minta Rak Sinki & Table Top, Lihat Apa Suami Ni Buat Dengan Bajet RM310 Jer. Idea Yang Superb!

Bertuah apabila dikurniakan suami yang rajin. Itulah yang amat didambakan kaum isteri lebih-lebih lagi jika kedua-duanya bekerja. Saling membantu menguruskan rumah tangga bersama.

Lebih-lebih lagi kalau suami jenis yang kreatif dalam menghias rumah. tak perlu tunggu modal yang banyak, sebaliknya dengan bakat yang ada pada suami, banyak yang boleh dijimatkan.

Projek diy rak sinki & table top BAJET

Alhamdulillah berjaya jugak en suami merealisasikan impian bini dia.. Nak table top dan rak sinki idaman hati.. 😁😁 Kire nie advanced hadiah anniversary ke 8 lar kot yer cyg @ziezan09 .. 😂

Disebabkan dapur rumah nie tak berapa nak besar…dan ruang pun sangat terhad..maka tercipta lar idea nak buat rak bajet nie.. Setelah lebih kurang 3 tahun kiterang buat survey (nampak tak berapa lama punya pikir) tambah tolak kos ape semua maka en suami memilih utk diy sendiri rak bajet..Lebih sentimental value katanya… 😍

Nama pun rak bajet kan so bahan² yang digunakan untuk rak bajet nie kiterang beli kat IKEA masa sale 11.11 aritu..nie kira² untuk rak bajet lebih kurang 10 kaki ye guysss..

1. Para² RM50 (ada 2 unit) – beli 3

2. Tiang kayu RM20 (ada 2 unit) – beli 2

3. Penutup / kaki kayu RM5 (ada 2 unit) – beli 4

4. Sinki 2 mangkuk RM100 (cari kat mudah)

Total kos : RM 310

Hasilnya ada pada gambar yang last.. Macam mana? ON x ON rak bajet nie..? 😁😁

#diykitchen

#ikeaideas

#rakbajet


Badan Asyik Ada Masalah Angin, Ada Kaedah Atasinya Selain Makan Ubat!

Sekali sekala badan terasa tidak selesa disebabkan masalah angin, itu tidaklah membimbangkan. Namun bila sering terjadi pasti sahaja tidak selesa jadinya.

Selain perlu makan ubat untuk meredakan kembung perut, senak atau lenguh-lenguh badan kesan daripada masalah angin dalam badan boleh tanganinya juga dengan beberapa langkah ini yang dikongsikan oleh Dr Zubaidi.

MENANGANI MASALAH ANGIN DALAM BADAN

Masalah angin merupakan masalah yang sering kita alami dan biasanya ia berpunca daripada aspek pemakanan serta sistem penghadaman. Perut senak atau kembung, kerap sendawa dan badan rasa berbisa membuatkan seseorang tidak selesa serta lesu, malah mungkin tertekan akibat masalah angin apatah lagi jika mempunyai kerjaya perlu berurusan dengan orang ramai setiap hari.

Masalah angin bagi kebanyakan individu mungkin tidak menjadi satu gangguan menjejaskan hidup manakala gejala yang dialami antara individu itu mungkin sama, tetapi punca sebenar masalah pula berbeza.

Masalah angin ini kebanyakannya berpunca daripada udara yang ditelan dan apabila seseorang dalam keadaan tertekan, mereka lebih kerap menelan udara tanpa disedari. Masalah ini disebabkan proses penghancuran makanan oleh bakteria di dalam usus besar yang tidak dapat dihadamkan sepenuhnya.

Gas yang dihasilkan ialah biasen, nitrogen dan ada kalanya methana. Ada beberapa kaedah rawatan bagi menyelesaikan masalah ini. Namun yang lebih utama ialah kesediaan kita untuk menukar jenis makanan yang dinikmati setiap hari terutama mengelakkan makanan berangin dan bergas, ambil ubat-ubatan dan cuba menahan diri daripada menelan udara terlalu banyak.

Kaedah perlu dilakukan penghidap masalah angin :

1. Menukar jenis makanan

Kandungan gas yang dihasilkan daripada makanan berbeza antara individu. Seseorang itu perlu memastikan jenis makanan khusus yang menyebabkan berlakunya masalah angin ini berdasarkan pengalaman masing-masing.

Bagi sesetengah orang, makanan seperti keledek, nangka, cendawan dan teh menyebabkan angin, tetapi tidak pada orang lain. Sekiranya makanan itu dapat dikenal pasti, hindarkan daripada mengambil makanan itu.

Salah satu cara untuk membuang angin dalam badan ialah dengan pengambilan minuman halia. Halia merupakan petua yang paling mudah dan juga berkesan yang telah diamalkan sejak turun – temurun lagi. Minuman halia telah pun dipelbagaikan pada waktu kini dan anda boleh menemui minuman halia yang berbentuk bikarbonat dan juga teh.

Namun, ia adalah lebih baik sekiranya anda meminum minuman halia asli kerana ia lebih berkesan untuk membuang angin di dalam badan. Anda boleh meminum air halia yang dicampur bersama lemon dan madu untuk membantu masalah penghadaman anda.

2. Ubat-ubatan

Ubat-ubatan seperti antacid dan simethicone yang boleh didapati di farmasi dapat membantu mengurangkan masalah angin. Selain itu, enzim penghadaman seperti laktase membantu menghadamkan karbohidrat di samping membolehkan seseorang mengambil makanan yang biasanya menghasilkan angin.

3. Kurangkan menelan udara

Individu yang mengalami masalah sendawa yang kronik dinasihatkan supaya kurang mengambil gula-gula getah dan gula-gula. Anda dinasihatkan supaya mengunyah makanan secara perlahan-lahan dan tidak banyak bercakap ketika makan. Sekiranya pesakit memakai gigi palsu, dinasihatkan supaya berjumpa doktor gigi untuk memastikan ia sesuai dipakai.

4. Hindari makanan yang menghasilkan angin

Makanan yang mengandungi gula raffinose, fruktos, laktos dan sorbitol menghasilkan banyak angin. Raffinose terkandung dalam makanan seperti kacang yang mengandungi banyak gula kompleks manakala bunga kubis, kubis brussel, asparagus, brokoli dan kubis pula mengandungi fruktos.

Laktos ialah gula semula jadi yang terdapat dalam susu dan makanan mengandungi susu seperti keju dan aiskrim. Fruktos pula banyak terdapat pada bawang, buah pir dan gandum. Ia juga banyak digunakan sebagai pemanis dalam minuman ringan dan jus buah-buahan.

5. Urutan

Selain pengambilan ubatan yang sesuai bagi memberikan kelegaan, teknik urutan juga satu daripada kaedah yang dapat membantu rawatan masalah angin.

Melalui teknik urutan yang betul, angin dalam badan seseorang itu mampu dikeluarkan dan ia pastinya memberikan kelegaan kepada orang yang mengalami masalah ini.

Teknik urutan yang betul mampu melegakan atau mengurangkan rasa kurang selesa individu berkenaan.

Ada pelbagai jenis masalah angin yang biasa terjadi, antaranya ialah angin di badan, kepala, rahim, perut dan bawah bahu yang boleh menyebabkan seseorang itu berasa lesu dan mengalami kesakitan.

Masalah angin sekiranya tidak dirawat atau diurut dengan betul bukan saja menyebabkan rasa tidak selesa malah boleh menjadi punca kesakitan atau bisa pada badan atau tempat yang bermasalah itu.

Pengambilan makanan yang betul antara perkara yang perlu diberikan perhatian bagi masalah angin ini. Apa yang penting adalah kurangkan makanan pedas, berlemak dan minuman berkarbonat kerana itu akan menambah angin selain perlu pastikan minum air masak secukupnya.

Selain itu, amalkan makan buah terlebih dulu sebelum nasi dan minum air masak sebaik bangun tidur. Ini adalah antara petua untuk membantu pengambilan buah sebelum mula makan nasi selain minum air masak sebaik bangun daripada tidur juga antara kaedah yang dapat membantu mengurangkan masalah angin.

Sumber : Dr Zubaidi Hj Ahmad


Makeover Kerusi Lagend Guna Spray Je. Terus Nampak Klasik Dan Mewah!

Siapa ada kerusi lagend ni? Jika balik kampung rumah mak ayah tentu kerusi jenis rotan atau kayu warna hitam jadi tempat berkumpul adik beradi. Jika dah lama tentu lusuh catnya. Namun masih utuh!
Tentu sayang nak beli perabot baru kan. Lagipun kerusi ini tentu menyimpan kenangan manis masa kita kecil-kecil. Sayang pulak.

Jika ada yang memilik perabot lagend ni, apa kata buat makeover sikit. Baru nampak baru ceria sikit rumah. Tak adalah suram aje. Boleh idea yang dikongsi oleh Neesa Aneese.

Bagi yang mencuba boleh buat dah. Langkah nak makeover memang mudah. Hasil memang superb! Terus kerusi lagend ni nampak mewah!

MAKE OVER KERUSI LAGEND

Hanya guna spary aje! Biasanya kena gosok dengan kertas pasir, tetapi cara wanita ini tidak. Terus spary aje. Ok je hasilnya. Cantik!

Konsep vogue klasik untuk rumah kmpung yg xbpenghuni.. tak leh banyak benda sangat,tkot jadi lauk anai..sbelum,semasa,selepas..order tikar mengkuang tp lom smpai lg.so,guna carpet yg ada dlu..beli krusi kt fb marketplace rm200..susah nk jumpa tp alhamdulillah rzeki sbb org tu nk pindah umah..ilmu nk cantikkan kerusi n buat frame tu dpt dr fb..trima kasih buat insan yg bkongsi ilmu.

Wow! Kilauan emas!

Dah siap!


Sempat Rasa Jadi Bapa 10 Minit Je Bayi Meninggal. Isteri Pula Menyusul Selepas Koma Akibat Sesak Nafas, Sebaknya!

Saat Bergelar Ibu bapa adalah momen yang cukup indah dalam hidup suami isteri. Lengkap sudah rumah tangga dengan kehadiran si kecil.

Namun, di sebalik kegembiraan itu, terselit duka buat pasangan suami isteri ini. Sukar diungkapkan dengan kata-kata bila mana si kecil yang dinantikan selama ini pergi biat selama-lamanya.

Hanya 10 minit momen Indah bergelar bapa dirasai oleh lelaki bernama Izwanizam sebelum si kecil di jemput kembali ke pangkuan ilahi.

Lebih memilukan, isterinya yang sebelum itu koma akibat sesak nafas, turut pergi buat selama-lamanya. Kisah lelaki ini dimuat naik di

Saya Terpanggil untuk menulis tentang kisah jenazah ke-116 arwah Norsyafiqah syazwani binti mohammad..

Arwah Berumur 23 tahun dan tinggal di sri jasmin mantin..
Rasanya anda perasan suami arwah ada mengatakan diperbualan whats app yang dihantar kepada saya subuh tadi. Katanya arwah ini rajin mengikuti perkembangan dipage mr wan cai..

Rajin dibelek belek page itu setiap kali status dimuat naik oleh saya. Saya boleh katakan arwah berminat dengan kisah kisah kematian dan pengalaman sepanjang saya dan rakan rakan ukvj menguruskan jenazah. Cuma sewaktu saya sedang live dan meminta si suami memberi sepatah dua kata sebagai tanda terima kasih kepada penyumbang yang terlibat dengan kutipan kilat..

Saya terkaku bila si suami mengatakan arwah isterinya pernah berseloroh kepada nya. Jika arwah pergi dulu minta ukvj yang uruskan jenazahnya. Saat itu saya seperti tergamam..

Jadi dalam hati saya bertekad untuk mengambil seloroh si isteri sebagai satu wasiat yang perlu saya tunaikan. Ketika itu juga. Saya Tidak boleh lihat ke arah muka si suami yang bercakap dalam keadaan tidak dapat menahan sebak..

Sambil mengambil video sambil saya memandang ke arah lain untuk menggelak dari turut sama menangis Berjujai jujai air mata si suami yang gugur. Di lap air mata yang gugur itu dengan tangan berulang ulang kali..

Ceritanya..

29 sept 2019 si ibu melahirkan bayi pertama mereka yang kemudiannya meninggal dunia selepas 10 minit dapat melihat dunia. Kematian si bayi berpunca dari si ibu yang tiba tiba sesak nafas ketika sudah bersedia untuk melahirkan anak..

Akibat dari sesak nafas itu si bayi turut sama kelemasan kerana tidak cukup bantuan oksigen didalam perut. Selamat dilahirkan tidak sampai 10 minit bayi si ibu tidak dapat diselamatkan oleh doktor yang bertugas. Si bapa redha dan pulang ke jengka untuk menguruskan jenazah bayi syurganya..

Ketika si bapa menguruskan jenazah anak di kampung. Si isteri pula sedang bertarung nyawa dan koma hospital seremban. Akhirnya si isteri juga pergi mengadap sang pencipta pada 1 okt 2019 sebelum subuh tadi. Ketika saya terima panggilan dari si suami saya lihat jam hampir pukul 6 pagi..

Jadi perbualan antara saya dan si suami seperti yang sudah saya kongsikan pagi tadi. Malam ini saya tergerak hati untuk melihat posting posting yang dikongsikan diruangan komen si suami dan si isteri. Saya Terjumpa satu posting yang dishare oleh si ibu sendiri tentang risiko meninggal semasa bersalin..

Status itu bertarikh 28 julai bersamaan hampir 2 bulan sebelum arwah meninggal dunia pagi tadi. 29 sept si anak yang dilahir meninggal dunia. Gambar bayi yang siap dikafan saya ambil dari akaun facebook milik si suami..

Memberitahu bayi pertamanya sudah tiada dan telah dikebumikan. Manakala isterinya masih koma di wad hospital seremban. Distatus bertarikh 29 sept itu si suami meminta agar rakan rakannya berdoa agar isterinya kembali sedar. Pagi tadi si isteri pula sudah tidak bernyawa. Luluhnya hati tidak boleh saya bayangkan. Dalam masa 24 jam kehilangan dua insan yang disayangi. Bagaimana agaknya jika kita yang berada ditempat si suami?

Ketika saya menulis tentang kisah sedih ini. Jenazah si isteri baru sahaja dimasukkan ke dalam liang lahad. Disemadikan ditanah perkuburan jengka 2 pahang. Syahidnya seorang isteri dan ibu. Pasangan yang baru di ijabkabul kan pada 2 nov 2018 akhirnya hari ini ditakdirkan berpisah jua..

Si isteri Berpisah menemui sang pencipta. Tinggal lah si suami keseorangan berada di alam dunia. Bayi pasangan ini pula setia menunggu dipintu syurga. Saya anggap seloroh si isteri sebagai wasiat kepada saya dan rakan rakan..

Wasiat yang diamanah oleh si ibu telah saya atur sebaik mungkin bersama sukarelawan ukvj yang ada. Dari urusan mengambil jenazah arwah,mandi dan kafan serta penghantaran ke tanah perkuburan dijengka. telah saya tunaikan sebaik yang mungkin. Untuk urusan mandi dan kafan telah disempurnakan oleh unit bilal jenazah ukvj seperti yang diwasiatkan oleh arwah kepada saya. Peralatan dan pakaian terakhir untuk arwah digunakan dari infaq orang ramai sebelum ini. Tiada kos untuk mandi dan kafan kerana niat kami kerana allah taala..

Walau ada waris yang memberi saya tolak berkali kali. Kekal tetap dengan pendirian menguruskan jenazah arwah adalah satu wasiat kepada kami. Untuk kos minyak dan tol dari seremban ke klang dari klang ke jengka pahang disumbangkan :-

RM300 DARI RAKAN UNIT TASKFORCE DAN ADIKNYA..

RM50 DARI SEORANG SUKARELAWAN UKVJ YANG JUGA BERASAL DARI PAHANG..

RM150 DARI SEORANG RAKAN BERASAL DARI SEREMBAN YANG JUGA PEMILIK AKAUN FACEBOOK ATAS NAMA TAPAK GAJAH..

JUMLAH YANG DITERIMA UNTUK KOS PENGHANTARAN JENAZAH KE JENGKA BERJUMLAH RM500..

lebih dari mencukupi. Allah permudahkan segala urusan jenazah ke-116. Allah permudahkan urusan saya dan semua sukarelawan yang bertungkus lumus bertugas hari ini dari pagi hingga ke malam! Syukur alhamdulillah!!!

Amanah yang diberi kepada saya sudah selesai..

Buat si suami..

Saya katakan ujian hebat ini untuk orang yang juga hebat. Allah uji kerana allah sayangkan si suami. Nasihat saya. Dekatkan diri dengan yang maha esa. Hanya itu sahaja jalan keluar yang untuk mengubat duka yang ada!


5 Didikan Ini Ibu Ayah Kena Tahu, Baru Mudah Bina Potensi Diri Anak Jadi Lagi Hebat!

Dalam usaha mendidik anak ibu bapa sepatutnya mempunyai amalan asuhan yang terbaik untuk mengenali potensi anak-anak dan seterusnya mengembangkannya pada masa hadapan.

Asuhan dan didikan berdasarkan potensi anak-anak inilah yang boleh menjadikan anak-anak genius dalam bidang tertentu. Namun adakah ibu bapa tahu bagaimana  melatih anak itu berfikir seterunya menjadikan anak seorang itu genius.

Ikuti nasihat daripada DR ROZIETA SHAARY, Pakar keluarga dan kasih sayang atau dikenali sebagai ibu rose untuk membantu ibu bapa mengetahui amalan-amalan untuk mendidik anak menjadi seorang genius.

1.Didik anak nilai simpati

Apabila ibu bapa mendidik anak untuk menjadi seorang yang mempunyai sikap simpati dalam diri, ini bermakna telah  merangsang daya pemikiran EQ atau kecerdasan emosional  dalam diDidikri anaknya. Ia adalah  asas untuk kekuatan intelektual. Apabila anak dibentuk menggunakan pendekatan ini, ia akan menyebabkan anak itu berfikir untuk melakukan sesuatu atas sebab yang lebih besar untuk memberikan kebaikkan kepada orang lain , bukannya  utk dirinya. Ia juga mendidik anak ini menjadi seorang yang tidak pentingkan diri tetapi menjadikan dirinya untuk kepentingan orang lain. Malah Islam dalam pengajarannya menggalakkan setiap manusia untuk memikirkan orang lain. Apabila mempunyai  emosi positif seperti ini, ia  akan mengeluarkan endorfin yang membuatkan  perasaan akan menjadi lebih tenang dan positif yang sekali gus memberi kekuatan dalaman untuk berfikir dengan lebih luas.

2.Biarkan anak berdikari

Kepentingan anak-anak berdikari memang di ketahui ramai ibu bapa. Berdikari adalah pendekatan perlakuan untuk membantu anak itu  mampu melakukannya atau tidak. Ia melatih anak itu mempunyai perasaan bertanggungjawab dan bukannya kepada sikap pergantungan kepada ibu bapa. Bagaimanapun, perlu diteliti kepada usia anak itu terutama anak yang masih kecil. Oleh itu, ibu bapa perlu melihat kepada kemampuan anak itu untuk mencuba melakukannya.  Jika anak itu ingin mencuba biarkan anak melakukannya asalkan mengikut kemampuannya. Apa yang berlaku apabila seorang anak itu , berasa dirinya mampu melakukan, ia akan menimbulkan rasa yakin diri dan rasa dirinya dihargai.  Anak yang dilatih berdikari akan menjadi orang yang kuat jiwanya dan dapat menyesuaikan diri dengan sebarang keadaan suasana dan tempat. Inilah cara membantu anak berakhlak mulia dan mempunyai emosi postif sekali gus merangsang kecerdasan mindanya.

Sebagai ibu bapa, kita perlu menghargai anak apabila mereka memberi pendapat. Apabila anak memberi pendapat, tidak bermakna dia melawan. Misalnya, ibu memberi arahan, “Pergi basuh kasut.” Anak berjawab, “ Mak boleh tak basuh kemudian.” Namun  sikap segelintir ibu bapa beranggapan percakapan sebegitu sebagai ‘melawan’. Oleh itu,  anda perlu faham apa yang dikatakan melawan atau apa yang dikatakan memberi pendapat. Ia adalah dua perkara yang berbeza.  Apa yang kita nak didik anak ialah perlu diberi peluang untuk memberikan pendapat secara berhemah dan bagaimana hendak memberi pendapat secara sopan. Biasanya anak-anak akan marah apabila tidak diberi peluang untuk bercakap. Seharusnya ibu bapa menjelaskan dengan berkata, “Nanti adik, mama sedang dengar, tak perlu tinggikan suara. Mama hargai pendapat adik”. Jadi anak akan bercakap sopan apabila memberi pendapat, bukannya secara tengking atau melawan ibu bapa. Kebiasannya anak-anak berusia enam tahun sudah mulai menunjukkan sikap sebegini kerana mereka mulai mempunyai sifat ingin tahu yang tingggi dan berkebolehan berdikari.

Merangsang pemikiran anak melalui penjelasan yang berkaitan dengan diri anak. Penjelasan ini akan mengajar anak untuk berfikir sebab dan kesannya. Misalnya , jika anak sudah berpakaian cantik dan kemas, tetapi meminta kebenaran untuk bermain diluar rumah. Ibu bapa perlu menjelaskan bahawa dengan cara bermain diluar akan memberi kesan kotoran pada baju dan akan memberi tekanan kepada anak dan anda sendiri. Apa yang perlu ibu bapa didik kepada anak  adalah memberi peluang kepada anak untuk faham situasi ini. Didik anak dengan komunikasi yang jelas supaya anak dapat berfikir, bukannya hanya mengikut kehendak anak semata-mata. Cara ini membantu anak untuk belajar membuat   pertimbangan dan berdikari. Malah secara tidak langsung anak boleh berfikir dan mengetahui apa kesannya jika melakukan sebarang tindakan.

Setiap ibu bapa yang inginkan anak sempurna dan genius. Namun kita sepatutnya membuat  anggapan sebegitu untuk anak. Ini kerana peranan kita sebagai ibu bapa belum tentu menjamin  sempurna. Setiap anak mempunyai kekurangan dan kelebihan.  Mungkin ada anak yang tidak cemerlang dalam akademik tetapi berjaya dalam bidang yang lain. Kebolehan dan potensi anak adalah berbeza. Jangan membandingkan setiap anak. Setiap anak yang dilahirkan mempunyai ptotensi diri yang harus ibu bapa gilap.  Apa yang paling utama, bimbingan ibu bapa terhadap potensi  anak-anak agar dikembangkan secara optimum.


Tinggalkan Kucing Ketika Pulang Beraya,  Letakkan Baju Anda Antara Perkara Kena Buat

Kucing ibarat anak sendiri bagi sesebuah keluarga yang cukup cintakan haiwan kesayangan Nabi ini. Apabila pulang beraya ke kampung halaman, masalah penjagaan haiwan yang diibaratkan seperti anak ini menjadi fokus utama.

Jika ada yang memilih untuk meninggalkan kucing-kucing ini di asrama kucing atau pusat peliharaan kucing, ia mungkin dianggap sebagai langkah bijak namun banyak aspek masih lagi perlu diambil kira.

Kes salah sebuah pusat jagaan kucing di Damansara Damai yang membiarkan kesemua kucing-kucing bertuan ini haus tanpa air dan makanan adalah satu perkara yang sangat zalim. Kes yang berlaku enam tahun lalu ini masih terkesan di hati setiap daripada kita.

Sejak itu ramai daripada kita yang memilih untuk meninggalkan kucing kesayangan mereka di rumah sahaja. Selain terjaga dengan baik, risiko jangkitan kulat dan penyakit-penyakit lain juga lebih terjaga.

Namun berbagai aspek perlu diambil kira sebelum meninggalkan kucing bersendirian di rumah. Sepuluh perkara ini patut anda buat sebelum melangkah pulang ke kampung halaman.

Mandikan Terlebih Dahulu
Sebelum balik pastikan kucing-kucing anda dimandikan terlebih dahulu. Menghantar ke kedai dengan pakej lengkap pembersihan mungkin lebih menjimatkan masa. Balik sahaja ke rumah, kucing anda berbau harum dan segar. Memastikan mereka bersih dan segar adalah penting supaya kucing lebih rasa selesa untuk ditinggalkan lama.

Beritahu Setiap Hari
Dua tiga hari sebelum pulang beritahulah kucing-kucing anda akan ketiadaan anda kelak. Bercakaplah dengan mereka seperti biasa dan pujuklah mereka untuk tinggal bersendirian. Mungkin ia dianggap kelakar namun kucing memahami setiap apa yang anda tuturkan. Percaya atau tidak, tanpa anda memberitahu mereka sekalipun, kucing kelihatan murung dan seperti memahami akan pemergian anda.

Makanan Guna ‘Auto Food Dispenser’
Sebelum meninggalkan kucing-kucing ini pastikan anda sudahpun mempunyai bekas makanan jenis ‘auto dispenser’, yang boleh membekalkan makanan sentiasa kepada kucing. Bila makanan berkurang, makanan akan jatuh dengan sendirinya ke dalam tempat makan. Jadi tiadalah masalah kehabisan makanan. Bekas ini penting. Kena ada. Sediakanlah makanan sepenuh-penuhnya. Biar lebih asal jangan terkurang. Begitu juga dengan air. Beli jenis yang sama, khusus untuk air.

Pasir Lebih
Selain makanan, pasir juga amat penting. Ada kucing yang kurang selesa melepaskan hajatnya apabila ada najis di dalamnya. Mereka sama seperti kita yang banyak ragam dan peelnya. Jadi sediakanlah bekas pasir lebih khusus untuk tujuan ini. Menyediakan dua hingga tiga bekas pasir yang besar adalah wajar.

Pengudaraan Tepat
Jika anda meletakkan kucing di dalam bilik tertutup, pastikan tingkap di buka sedikit. Jangan di buka terlalu luas kerana bimbang kucing keluar melaluinya. Pastikan tingkap anda ada besi pengadangnya.

Pasang Lampu
Biarkan lampu sentiasa terpasang sepanjang masa. Ini bagi mengelakkan mereka berada di dalam keadaan gelap ketika malam hari. Walaupun kucing mampu untuk ‘survive’ di dalam cahaya gelap, namun membuka lampu dirasakan lebih selamat bagi mereka.

Berikan Teman
Orang kata hidup biar berteman. Begitu jugalah si bulus kesayangan kita ini. Jika kucing anda seekor sahaja, ada baiknya anda bawa dia pulang bersama atau letakkan dia di asrama kucing. Namun jika berteman, itu tidak mengapa.

Letakkan Pakaian
Ini penting. Kucing kita terutama jenis parsi dan campuran cepat murung tanpa tuannya. Tinggalkan baju anda yang sudah dipakai bagi meninggalkan sedikit bau buatnya. Ini dapat mengelakkan rasa murung.

Ada Penghadang
Jika anda membiarkan kucing berada pada satu-satu kawasan yang luas seperti dapur, pastikan diletakkan pengadang seperti pengadang pagar. Ini bagi membolehkan kucing tidak bergerak ke kawasan lain seperti ruang tamu dan bilik. Namun jika anda meletakkan kucing-kucing ini di dalam sebuah bilik, pastikan bilik di tutup dengan rapat. Ada sesetengah kes, kucing masih berjaya membukanya dengan menolak kuat.

Mainan Tambahan
Mainan kena ada. Selain mengelakkan rasa bosan dan murung, mainan boleh membantu kucing-kucing anda bermain dengannya. Cara ini buat dia terlupa yang dia rindukan anda.


Ini Cara Mandi Yang Betul Ketika Berpantang,  Jangan Ambil Mudah, Wanita Wajib Ikut!

Selepas melahirkan anak, seluruh tubuh terasa lemah longlai kerana kehilangan banyak tenaga semasa proses melahirkan. Di tambah pula dengan rasa tidak selesa dan rimas dengan keadaan tubuh. Ini menyebabkan wanita mahu segera untuk mandi dan membersihkan diri semahunya.

Soal mandi memang nampak mudah namun sebenarnya wanita bersalin juga kena tahu ilmu ini untuk diri sendiri. Jaga dalaman tubuh kita!

Menurut petua yang dikongsikan oleh Puan Siti Aishah, daripada Pewaris Perbidanan Melayu Asli, nak mandi juga kena ada caranya supaya badan kekal kuat dan hebat secara dalamannya. Mandi berlebihan pun kurang sesuai katanya.

“Kalau ikut cara kaum cina, 30 hari mereka memang tak jumpa air. Bukan setakat basah rambut. Mandi pun langsung tak boleh. So, saya nak share cara bidan-bidan Melayu Lama. Aturan dan tertibnya.

1. Mandi waktu dhuha. Maksudnya biar matahari dah tinggi sedikit barulah mandi. Cuaca dah suam-suam. Kalau cara kak Ice, kalau masa tu memang musim hujan, sejuk memanjang, memang tak mandi la sepanjang hari tu. Key word dia, jangan lepas dah sedap mandi air suam… disebabkan suhu sekitar yang sejuk, tiba-tiba kita jadi menggigil lepas mandi. Bahaya tu. Takut tiba-tiba bentan menggigil.

2. Mandi air suam-suam panas untuk badan. Boleh mandi air rebusan daun herba. Kalau susah nak cari daun-daun, mandi je air kosong yang suam. Janji suam-suam panas. Jangan suam-suam sejuk. Banyak beza tu.

3. Untuk kepala…. WAJIB mandi air paip biasa. Jangan basuh rambut dan muka dengan air panas. Pantang 7 keturunan tu. Kalau dilanggar, ibu mudah kena pening kepala. Rambut mudah gugur. Kulit muka cepat berkedut. Amalan ni bukan untuk ibu dalam pantang je, untuk semua sebenarnya. Laki, perempuan, tua, muda semua boleh ikut petua ni. Saya dah biasakan anak-anak sejak lepas lahir lagi. Muka rambut memang air paip biasa. Badan je air suam.

4. Mandi jangan lama-lama. Paling lama 10 minit je.

5. Mandi orang pantang SATU baldi besar je. Bukan satu kolah. Satu gayung ratakan seluruh tubuh. Sabun puas-puas. Lepas tu gunakan air lebihan dalam baldi buat bilas sabun. Dah cukup.

6. Mandi sehari sekali. Wanita yang mandi banyak-banyak dan lama dalam pantang kita akan nampak kulitnya tak anjal. Even kurus… tapi kulit tak anjal. Muka sembap.

7. Minggu pertama sebaiknya lap-lap je dulu. Dry cleaning. Ini kalau tak ikut pun tak apa. Anak no tiga, kak ice memang tak mandi masa minggu pertama bersalin. Rasa badan lagi selesa. Maksudnya fit. Tak mudah kena ketegur angin sejuk. Muka pun nampak firm cepat dari pantang anak pertama dan kedua.

So, inilah tip dan aturan mandi ibu dalam pantang. Cara bidan-bidan lama. Tak ikut tak dosa. Kalau ikut jadi lawa. Tepuk dada tanya jiwa.
So bolehlah ibu-ibu dalam pantang berlawa sikit. Jangan lupa pakai pilis di dahi. Nampak manis keibuan giteww!

Kalau tak melayu yang sambungkan seni warisan perbidanan Melayu, siapa lagi.


“Memang Sakit Sampai Saya Tak Larat…”- Hans Isaac Masuk Hospital, Jalani Pembedahan!

Diuji dengan kesakitan akibat batu karang hingga dimasukkan ke hospital swasta untuk jalani pembedahan dengan segera, tidak sedikit pun melunturkan semangat pengarah dan pelakon, Datuk Gerald Hans Isaac, 51 untuk kekal positif.

“Saya masuk hospital jam 3 pagi (Ahad) sebab perut saya terlalu sakit. Isu dia batu karang di dalam perut saya. Jadi saya tidak berapa tahan, memang sakit sampai saya tak larat. Jadi saya masuk hospital di sini.

“Pembedahan pukul enam nanti. Harap-harapnya semua ok, esok boleh balik dan sambung lagi perjuangan saya dengan pasukan saya dan parti saya,” katanya yang juga ahli Majlis Pimpinan Pusat (MPP) Parti Keadilan Rakyat (PKR) sebagai mana memetik laporan Sinar Harian dengan penuh semangat.

Berita mengenai kemasukan Hans ke hospital sebelum itu dimaklumkan oleh calon Pakatan Harapan (PH) bagi Parlimen Ampang pada Pilihan Raya Umum Ke-15 (PRU15), Rodziah Ismail menerusi satu ciapan di Twitternya.

“Semoga Datuk Hans cepat sembuh. Berehat tau. Semangat untuk bawa  Perubahan, Team Kempen PH Ampang, baik Calon, Altimet (pencadang) Datuk Hans (penyokong) dan jentera-jentera.

“Walaupun ada yang kurang sihat, kami teruskan usaha. #KitaBoleh,” ujar Rodziah yang juga Ahli Dewan Undangan Negeri (ADUN) Batu Tiga.

ARTIKEL BERKAITAN :

Pada Sabtu lalu, pencalonan Rodziah dicadang oleh penyanyi rap popular, Syed Ahmad Abdul Rahman Alhadad atau AltimetAltimet yang juga Ketua Cabang PKR dan disokong oleh Hans.

Hans sepatutnya dijadualkan untuk memberi ucapan pada acara Ceramah Umum PH di Setiawangsa pada malam Ahad bersama calon PH bagi Parlimen Setiawangsa, Nik Nazmi Nik Ahmad dan calon PH bagi Parlimen Subang, Wong Chen.


Rungsing Anak Kurang Selera Makan, 11 Perkara Ni Ibu Kena Beri Perhatian!

Mungkin ia bukan masalah yang melanda bagi ibu yang mempunyai anak remaja. Tetapi bagi ibu yang mempunyai anak kecil hingga sekolah rendah, ia menjadi satu masalah besar.

Bukan hanya masalah tidak mahu makan, malah masalah paling besar adalah memilih makanan. Mereka rata-rata punya selera sendiri. Kecenderungan untuk mengambil makanan tidak sihat yang terdiri daripada makanan segera, kaya garam dan gula memang tinggi.

Sebagai ibu, apa pilihan yang kita ada untuk memujuk anak-anak ini makan dengan berselera, mengikut jenis pemakanan sihat yang kita berikan? Sepuluh perkara ini ibu-ibu kena beri perhatian. Sekurang-kurangnya ia dapat menambah minat mereka untuk makan.

11 Perkara Kena Beri Perhatian

2. Makan luar: Menyebabkan tumpuan anak pada makanan tidak sehebat ketika makan di rumah. Jadi kurang-kurangkanlah. Biarkan hanya waktu istimewa atau waktu-waktu genting supaya mereka dapat bezakan.

3. Makan tidak menentu: Menunjukkan teladan buruk seperti makan di depan televisyen mendorong anak melakukan perkara sama.

4. Snek: Pengambilan makanan ringan sebelum waktu makan membuatkan anak kenyang dan menolak makanan yang sepatutnya.

5. Waktu: Waktu makan yang berubah-ubah mengakibatkan anak keliru dan terpaksa menahan lapar untuk tempoh peralihan.

6. Paksa: Memaksa anak makan hanya akan membuatkan mereka hilang selera dan tidak menikmati sepenuhnya. Jangan paksa tetapi beri mereka pilihan.

7. Kritik: Komen negatif terhadap makanan di depan anak boleh mengekang selera kepada makanan tersebut.

8. Gangguan: Gangguan seperti alat mainan, televisyen dan sebagainya yang dibawa ke meja makan menyebabkan anak hilang minat untuk makan.

9. Marah: Berleter atau memarahi anak supaya menghabiskan makanan akan membuatkannya mereka takut dan menjauhi waktu makan.

10. Makan sendirian: Menyebabkan anak berasa waktu makan adalah waktu paling menyedihkan.

11. Tiada kepelbagaian: Makanan yang sama setiap hari menyebabkan anak tidak kurang menikmati aneka jenis diet. Jadi ibu kenalah kreatif ya. Jangan bosan mencuba untuk anak.


“Layan Intern Macam Cucu..”-Datuk Yusof Haslam Bawa Pusing Keliling Rumah. Kandang Kambing Pun Ada!

Baru-baru ini di akaun TikTok rasmi Skop Productions ada dimuat naik rakaman video di sekitar rumah banglo 6 tingkat milik Datuk Yusof Haslam. Dikatakan video tersebut dibuat bagi memenuhi pemintaan pelajar intern yang begitu teringin untuk melihat kawasan persekitaran  yang pernah menjadi lokasi penggambaran filem Sembilu Kasih.

‘Lawatan’ dimulakan di ruangan gelanggang badminton dengan Datuk Yusof Haslam berkongsi kenangan di mana  lokasi tersebut sering menjadi tempat bermain buatnya bersama Syamsul.

Dapat dilihat betapa Datuk Yusof Haslam seorang insan yang meskipun dari luarannya nampak serius namun rupa-rupanya sangat baik orangnya dan begitu ramah ketika melayan karenah pelajar intern dengan lawak-lawak spontan yang mencuit hati.

Apa yang lebih mengujakan lagi, siapa sangka di kawasan rumah mewah tersebut Datuk Yusof Haslam turut ada menternak ayam, itik, kambing dan beberapa haiwan lain.

Meninjau di ruangan komen, mendapat pelbagai reaksi daripada netizen. Bukan sahaja seakan tidak percaya Datuk Yusof Haslam ada menternak ayam itik di kediamanan mewahnya.

“Ingat kan dato main2 bab ayam itik kambing2 tu..rupa nya ada bela betul ehh..terbaik laa dato..” tulis netizen.

“Besor btul kwsn umh dato…nie klau jln2 tgk kliling umh.. blik umh kena urut kaki..,” kata yang lain pula.

“Ingat Kan Dato nmpak tegas garang rupanye dato perama kelakar semoga Dato sihat selalu,” komen yang lain pula.

“Betul² manafaatkan tanah, ruang & peluang. Alhamdulillah. Terbaik Dato’👍👍👍👏👏👏,” tulis yang lain.

Baca artikel menarik lain di sini:


Sinus Dikalangan Kanak-Kanak. Ini Wajib Ibu Bapa Tahu.

Sinus adalah rongga berisi udara pada tengkorak yang dilapisi oleh membran. Membran ini mengeluarkan sedikit cairan untuk memerangkap kotoran dan memberi kelembapan pada rongga hidung.

Namun, radang sinus adalah keadaan di mana terjadinya jangkitan atau radang pada lapisan membran pada rongga sinus. Ia sering terjadi kepada semua termasuk kanak-kanak. Benar, kanak-kanak juga tidak terkecuali.

Bagi golongan dewasa, gejala seperti selesema, hidung tersumbat dan berair, sakit kepala, rasa sakit di kawasan dahi dan muka (terutama ketika dalam keadaan menunduk) merujuk kepada gangguan sinus yang serius.

Begitupun, semua simptom dan rasa sakit ini mudah disampaikan kepada doktor yang merawat. Berbeza dengan kanak-kanak, gejala sinus hanya boleh dikenal pasti dan disahkan dengan melakukan pemeriksaan terperinci termasuk imbasan sinar-X dan pengimbasan tomografi berkomputer (CT Scan).

GEJALA SINUS

Gejala sinus jarang berlaku dalam kalangan kanak-kanak berikutan keadaan rongga yang masih belum terbuka sepenuhnya.
Lazimnya, pembukaan rongga ini akan sempurna ketika usia remaja. Sekalipun ia terbuka, tetapi jika tiada pengumpulan mukus atau nanah di sekitarnya, tidak mengapa.
Keadaan hanya berbeza apabila berlaku jangkitan dan pengumpulan nanah pada rongga sinus. Inilah yang akan membawa kepada radang sinus.
Terdapat beberapa punca berlakunya sinusitis tidak kira dalam kalangan dewasa mahupun kanak-kanak. Antaranya adalah jangkitan sinus atau selesema, alahan, trauma akibat kemalangan, struktur tengkorak yang tidak normal dan perokok pasif.

1. JANGKITAN SINUS
Lazimnya keadaan selesema akan menyebabkan rongga hidung membengkak dan ruang saliran sinus menjadi sempit serta menghalang pengudaraan. Apabila keadaan ini terjadi, mukus dalam rongga sinus tidak dapat dikeluarkan. Akhirnya menjadi perumah untuk pembiakan bakteria hingga menyebabkan keradangan dalam rongga sinus.

2. ALAHAN BUKAN JANGKITAN
Ramai ibu bapa tidak perasan bahawa anak mereka kerap selesema dan bersin disebabkan alahan, bukan jangkitan. Alahan boleh terjadi disebabkan debunga, hama dan lipas. Bahan buangan daripada hama biasanya menjadi punca paling kerap rongga sinus tersumbat.

3. TRAUMA
Tidak kira sama ada pernah terhantuk dengan kuat, kesan kemalangan atau apa saja impak yang mengenai kepala dan menyebabkan kecederaan, ia boleh menyumbang kepada sinusitis.
Keretakan tulang pada bahagian tengkorak ini boleh menyebabkan rongga sinus menjadi sempit. Jika dibiarkan, ia mungkin boleh menutup rongga sinus dan menyebabkan radang yang lebih teruk.

4. STRUKTUR TIDAK NORMAL
Kes sebegini lazimnya berlaku kepada mereka yang dilahirkan dengan kelainan pada struktur wajah. Sebagai contoh, mereka yang mengalami sumbing lelangit.

5. PEROKOK PASIF
Bapa atau ibu yang merokok selalunya membawa risiko tidak sihat kepada anak-anak. Begitu juga dengan orang di sekeliling. Pendedahan terhadap asap rokok boleh menyebabkan terjadinya masalah sinus dalam kalangan kanak-kanak mahupun dewasa. Ini kerana, asap boleh memberi reaksi kepada rongga hidung dan menyebabkan permukaannya bengkak, sekali gus menutup rongga sinus.

Terdapat pelbagai simptom jelas yang menunjukkan kanak-kanak itu menghadapi sinusitis. Antaranya adalah demam, selesema, hidung berair, batuk (disebabkan hingus yang melalui belakang tekak) dan sakit kepala (bahagian dahi dan pipi).
Tetapi, bukan semua kanak-kanak yang mengalami batuk dan demam mengalami sinusitis kerana rongga sinus mereka belum sempurna. Sekurang-kurangnya sehingga mereka berusia lapan tahun.

Rongga sinus yang sempurna merangkumi sinus maxillary, sinus frontal, sinus ethmoidal dan sinus sphenoid. Apa yang berlaku dalam kalangan kanak-kanak adalah masalah alahan.

Mereka kerap bersin dan selesema. Bagaimanapun, bukan semua kanak-kanak yang mengalami masalah alahan mendapat sinusitis. Umpamanya, rinitis alahan atau kerap disebut masyarakat kita sebagai resdung.

Pentingnya alahan berkenaan dirawat untuk mengelak dari masalah berikut :

1. Sekiranya selaput membran di dalam rongga sinus bengkak dan rongga tersumbat, ia akan mengakibatkan pelbagai komplikasi masalah kesihatan dan kuman boleh merebak hingga kepada bahagian mata dan telinga serta bahagian tekak apabila nanah mengalir ke bahagian berkenaan.

2. Apabila kuman merebak ke bahagian telinga, ia akan menyebabkan telinga berdengung dan mengganggu pendengaran. Jika tiada rawatan segera, selain nanah meleleh keluar, nanah yang terkumpul boleh memecahkan gegendang telinga kanak-kanak berkenaan.
Sekiranya jangkitan pada telinga tengah, ia boleh menyebabkan kehilangan pendengaran. Jika ia merebak ke otak yang akan menyebabkan meningitis (jangkitan selaput otak).
Menurut statistik yang dikongsikan kepada umum tahun lalu, resdung dikategorikan sebagai masalah kesihatan global.

Kajian mendapati hampir 14% kanak-kanak sekolah di Kuala Lumpur mengidap asma.

Dalam kalangan penghidap asma ini, hampir 80 peratus dikatakan turut menghidap resdung. Kanak-kanak pula lebih mudah terkena alahan hidung memandangkan sistem imun mereka belum matang berbanding orang dewasa, selain faktor persekitaran, jerebu, demam, batuk dan selesema.

Sinusitis dalam kalangan kanak-kanak masih boleh dirawat berikutan ia disebabkan jangkitan. Doktor biasanya akan membekalkan ubat untuk mengurangkan pengeluaran hingus, sekali gus membantu membuka rongga sinus.

Pada masa sama, perlu untuk rawat punca berlakunya sinusitis. Kalau disebabkan jangkitan, doktor akan beri antibiotik. Kalau alahan, ubat akan diberi untuk mengawal alahan. Jika tidak, radang ini akan berulang.

Satu perkara yang kerap masyarakat terlepas pandang adalah mengenai kepercayaan yang diwarisi turun temurun. Majoriti masyarakat hari ini terlalu mudah membuat kesimpulan berdasarkan perbandingan simptom yang pernah dihadapi sendiri dengan apa yang dialami anak-anak.

Orang kita kalau nampak anak gatal pada muka, berhingus, dia akan kata resdung. Sebenarnya ia lebih kepada alahan. Rinitis boleh diwarisi daripada genetik ibu dan ayah. Sinusitis itu radang yang berlaku akibat jangkitan. Ia tidak diwarisi.

Tetapi kalau alahan, itu boleh diwarisi. Cuma, sebagai ibu bapa, kita kena peka apa yang menjadi punca atau penyebab ia berlaku. Boleh jadi disebabkan persekitaran, makanan, debunga, hama rumah, lipas, bulu kucing dan sebagainya.

Elakkan anak daripada punca alahan supaya tidak melarat hingga berlaku jangkitan sinus. Seeloknya, bawalah berjumpa doktor untuk mendapatkan rawatan dan khidmat nasihat.


Hargai Pasangan Sebelum Dijemput Ilahi. Lakukan Sebelum Terlambat. Deep!

Setiap pasangan yang berkahwin sudah tentunya ingin hidup semati dengan pasangan seterusnya meniti usia tua hingga ke hujung nyawa. Namun, siapa kita untuk mengatur hidup dan sudah pasti kena percaya kepada qada dan qadar.

Lakukana aktiviti bersama dan indah-indah. Semoga ia menjadi momen yang indah untuk dikenang. Jika ajal datang menjemput, nescaya kita akan rindu momen itu.

Ikuti perkongsian ini.

Setelah kehilangan, baru aku sedar yang aku tak cukup memberi pada isteri aku. Biasalahkan, lepas dah tak ada baru kita sedar apa yang kita hilang kan?

It’s too late.

Beberapa bulan terakhir, kami ada plan, ambil cuti, hantar anak-anak ke tadika dan kami nak pergi dating, nak tengok wayang, nak makan dengan tenang, dia nak pergi spa serta itu ini.

Kami sempat keluar sekali jer, tu pun beberapa jam sahaja, tak sempat tengok wayang pun. Tapi sebab dapat jalan berdua dan pegang tangan tak lepas, seronok kemain.

Lepas tu bila balik ke normal rutin, pegang tangan jadi kurang, nak bersembang pun kurang, gurau senda pun kurang, semuanya kurang. Sibuk dengan kerja dan anak-anak punya pasal.

Tiba-tiba dia diambil Tuhan.

Terus aku rindu segalanya, terus aku ingat segala benda yang kecil dan remeh temeh. Ya Allah, kalaulah masa tu boleh undur macam-macam aku nak betulkan balik.

1. Nak selalu pegang tangan dia. Walaupun nampak kecik, tapi dia sangat suka. Aku rasa semua perempuan suka kot bila laki dia pegang tangan sambil berjalan. Sungguh, aku teringin sangat nak buat tu.

2. Nak selalu ucap sayang dan rindu. Kadang bila dah kahwin lama, kita tak ambil endah benda gitu. Alah dah sama-sama faham yang i love you dan you love me.

Tapi sebenarnya ungkapan tersebut jika keluar dari mulut sangat lebih memberi makna. Kalau dia masih hidup aku nak ucap setiap kali bertentang mata. Sungguh.

3. Nak ringankan tugas dia sebagai ibu. Aku sanggup buat semua kerja rumah agar dia tak penat dan dapat tumpu uruskan anak-anak dan juga aku. Dapat dia bergelak tawa dan gomol anak-anak selalu. Aku pun dapat tempiasnya. Sungguh, aku sanggup.

4. Nak selalu bagi bunga kat dia. Dulu sebelum kahwin kemain romantik, asal jumpa jer bagi bunga, asal bagi bunga jer, jumpa. Lepas kahwin jarang-jarang sangat aku bagi kecuali special ocassion.

Aku tahu dia suka bunga, mata dia “sparkling” setiap kali dapat bunga. Tapi tulah, bila dah lama aku rasa macam alah tak perlu lah. Sungguh, aku nak bagi bunga pada dia setiap minggu. Sekuntum pun cukup asalkan bagi.

5. Aku nak bersembang lama dengan dia. Inilah yang paling aku inginkan. Demi Allah sunyi gila walaupun ada riuh dan hiruk pikuk jeritan dan tangisan anak-anak. Kalau diberi peluang aku nak duduk dan pandang wajah dia, bersembang lama-lama dengan dia, nak cerita segalanya pada dia.

Sungguh.

Begitulah, sesekali rindu datang, aku pun mengenang. Acapkali aku kesal kerana tak berikan sepenuhnya pada dia.

Kau yang belum kehilangan, hargailah apa yang kau masih ada.

Belajarlah dari kesilapan aku.